95/84/EY: Komission päätös, tehty 20 päivänä maaliskuuta 1995, kalastusalusten ominaisuuksista annetun neuvoston asetuksen (ETY) N:o 2930/86 säännösten täytäntöönpanosta



Virallinen lehti nro L 067 , 25/03/1995 s. 0033 - 0036



KOMISSION PÄÄTÖS, tehty 20 päivänä maaliskuuta 1995, kalastusalusten ominaisuuksista annetun neuvoston asetuksen (ETY) N:o 2930/86 säännösten täytäntöönpanosta (95/84/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastusalusten ominaisuuksista annetun neuvoston asetuksen (ETY) N:o 2930/86 (1), sellaisena kuin se on muutettuna 22 päivänä joulukuuta 1994 annetulla neuvoston asetuksella (EY) N:o 3259/94 (2), ja erityisesti sen 4 artiklan ja liitteen, sekä katsoo, että on otettava huomioon eri jäsenvaltioiden esittämät aluskannan vetoisuuden mittaamismenettelyjä ja -menetelmiä koskevat tilanteet, neuvoston myöntämät uudet määräajat pienten, alle 24-metristen kalastusalusten uudelleenmittauksen varmistamiseksi tulee ottaa käyttöön uudelleenmittaukseen liittyvien kaavojen ja laskelmien asteittaisen ja tasapainoisen toimeenpanon varmistamiseksi; näin ollen on suotavaa vahvistaa vuosittaiset välitavoitteet näiden toimenpiteiden asteittaisen täytäntöönpanon varmistamiseksi, toistaiseksi on käytettävä ennen 31 päivää joulukuuta 1994 tehtyjä yhteisön aluskannan bruttovetoisuusarvioita, joka ajankohta on vahvistettu ajanjakson 1993-1996 monivuotisen ohjausohjelman puolivälin tarkasteluajankohdaksi (3), vetoisuuden mittausyksiköiden järkeistäminen jokaisen jäsenvaltion tasolla ja niiden yhdenmukaistaminen yhteisön tasolla on yksi monivuotisten ohjausohjelmien täytäntöönpanon edellytyksistä ajanjaksolla 1993-1996, sellaisin avoimuutta koskevin edellytyksin, joilla ainoastaan voidaan valvoa niiden tavoitteiden noudattamista, ja tässä päätöksessä määrätyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Asetuksen (ETY) N:o 2930/86 liitteessä I määrättyjen funktioiden a1, a2 ja 3 arvot vahvistetaan tämän päätöksen liitteen I taulukoissa. 2 artikla Jokainen jäsenvaltio osoittaa komissiolle ennen 15 päivää maaliskuuta 1995 monivuotisen ohjausohjelman osien mukaisesti laaditut alusluettelot, jossa on maininta bruttovetoisuudesta (GT) mitattuna sellaisten luotiviivojen väliseltä pituudeltaan yli 24-metristen alusten tapauksessa, jotka eivät tee kansainvälisiä matkoja, ja arvioituna sellaisten alusten tapauksessa, joiden luotiviivojen välinen pituus on alle 24 metriä. 3 artikla Vuoden 1969 Lontoon yleissopimuksen parametrien keruu ja niiden soveltaminen suurimmalta kokonaispituudeltaan 0-15 metrisiin pieniin aluksiin, joista ei ole saatavilla muuttujia Bi ja Ti, toteutetaan asteittain liitteen II aikataulun mukaisesti. Suurimmalta kokonaispituudeltaan 15-metristen mutta luotiviivojen väliseltä pituudeltaan alle 24-metristen alusten uudelleenmittaus Lontoon yleissopimuksen määräysten mukaisesti tehdään asteittain liitteen III aikataulun mukaisesti. Tässä yhteydessä jokainen jäsenvaltio voi määritellä alusluettelot, joihin alukset on valittu iän tai minkä tahansa muun asiaankuuluvan parametrin mukaan, näiden aikataulujen noudattamiseksi. 4 artikla Edellä 2 ja 3 artiklassa tarkoitetut alusluettelot sekä näihin luetteloihin liittyvät bruttopainoa koskevat tiedot ilmoitetaan komissiolle yhteisön kalastusrekisteristä annetun komission asetuksen (EY) N:o 109/94 (4) 3, 8 ja 9 artiklan mukaisesti. Jokaisen aluksen sisäinen numero ilmoitetaan näiden luetteloiden yhteydessä. Jäsenvaltion on ilmoitettava komissiolle aluksen fyysisten ominaisuuksien muutoksesta, silloin kun tämä muutos tehdään uudelleenmittausten välisenä aikana ja silloin kun tämä muutos saattaa aiheuttaa muutoksen vetoisuudessa (GT) Lontoon yleissopimuksen merkityksessä; ilmoituksesta on käytävä ilmi vetoisuus ennen ja jälkeen muutoksen. Aluksille, joiden suurin kokonaispituus on enintään 15 metriä, nämä vetoisuudet lasketaan neuvoston asetuksessa (EY) N:o 3259/94 annetun kaavan ja tämän päätöksen liitteen I mukaisesti. Suurimmalta kokonaispituudeltaan yli 15-metristen alusten vetoisuus lasketaan Lontoon yleissopimuksen määräysten mukaisesti. 5 artikla Tämä päätös on osoitettu kaikille jäsenvaltioille. Tehty Brysselissä 20 päivänä maaliskuuta 1995. Komission puolesta Emma BONINO Komission jäsen (1) EYVL N:o L 274, 25.9.1986, s. 1 (2) EYVL N:o L 339, 29.12.1994, s. 11 (3) EYVL N:o L 401, 31.12.1992, ss. 3-63 (4) EYVL N:o L 19, 22.1.1994, s. 5 LIITE I FUNKTIOIDEN a1, a2 JA a3 ARVOT 1. Uudet alukset, joiden suurin kokonaispituus on alle 15 metriä sekä olemassa olevat alukset, joiden suurin kokonaispituus on alle 15 metriä, joista Lontoon yleissopimuksen parametrit ovat saatavilla a1=0,5194 + 0,0145 Loa(ei kuitenkaan voi olla pienempi kuin 0,6) 2. Olemassa olevat alukset, joiden suurin kokonaispituus on alle 15 metriä ja joista ei ole saatavilla Lontoon yleissopimuksen parametrejä a2=0,4974 + 0,0255 Loa (ei kuitenkaan voi olla pienempi kuin 0,6) Espanjaan, Italiaan ja Kreikkaan, joista ei ole saatavilla Oslon yleissopimuksen bruttovetoisuuden arviointiparametrejä ja jotka käyttävät funktiota a2 neuvoston asetuksen (EY) N:o 3259/94 liitteessä I olevassa kaavassa esitetyssä kaavassa, sovelletaan seuraavia säännöksiä: - Espanja: Oslon yleissopimuksen parametrit on arvioitava saatavilla olevien kansallisten parametrien perusteella. - Italia/Kreikka: Kreikan ja Italian on laadittava bruttovetoisuuden arviointikaavat tällä hetkellä saatavilla olevien kansallisten parametrien perusteella. Espanjan, Italian ja Kreikan on korvattava näin lasketut arvioidut vetoisuudet asteittain funktion a1 avulla lasketulla vetoisuudella Lontoon yleissopimuksen parametrien soveltamista tähän alusluokkaan koskevassa liitteessä määrätyn aikataulun mukaisesti. 3. Olemassa olevat alukset, joiden suurin kokonaispituus on tasan tai yli 15 metriä, mutta luotiviivojen välinen pituus alle 24 metriä a3=0,3097 Bi/Ti + Loa (Y-1900)/2767-C (ei kuitenkaan voi olla pienempi kuin 0,65 tai suurempi kuin 1,45) jossa Y on rakennusvuosi, joka ei saa olla vuotta 1950 aikaisempi, ja jossa Bi ja Ti ovat vastaavasti rungon leveys ja korkeus sellaisina, kuin ne on määritelty Oslon yleissopimuksessa. Lisämukautuksessa C sovelletaan seuraavia arvoja: >TAULUKON PAIKKA> Espanjaan ja Italiaan, joista ei ole saatavilla Oslon yleissopimuksen bruttovetoisuuden arviointiparametrejä ja jotka käyttävät funktiota a3 neuvoston asetuksen (EY) N:o 3259/94 liitteessä I olevassa kaavassa esitetyssä kaavassa, sovelletaan seuraavia säännöksiä: - Espanja: Oslon yleissopimuksen parametrit on arvioitava tällä hetkellä saatavilla olevien kansallisten parametrien perusteella. - Italia: Italian on laadittava bruttovetoisuuden arviointiparametrit tällä hetkellä saatavilla olevien kansallisten parametrien perusteella. Espanjan, Kreikan ja Italian laatimat, 2 ja 3 kohdassa mainitut arviot ja kaavat on esitettävä komission hyväksyttäviksi ja ne voidaan saattaa jäsenvaltioiden tietoon. 4. Poikkeukset Niiden alusten bruttovetoisuuden, joiden muoto tai rakennusperiaate on sellainen, että edellä olevien kaavojen soveltaminen olisi kohtuutonta tai epäkäytännöllistä (katamaraanit, trimaraanit tai muut rakenteeltaan erikoiset alukset), määrittää kyseisen jäsenvaltion viranomainen. Tässä tapauksessa kyseisen jäsenvaltion viranomaisen on annettava komissiolle tiedoksi yksityiskohtainen kuvaus määrittämisessä käytetyistä menetelmistä. Kuvaus asetetaan muiden jäsenvaltioiden tutkittavaksi. LIITE II OHJELMAN SOVELTAMINEN PIENIIN SUURIMMALTA KOKONAISPITUUDELTAAN 0-15 METRISIIN ALUKSIIN, JOIHIN EI OLE SAATAVILLA LONTOON YLEISSOPIMUKSEN PARAMETREJÄ Komissiolle ilmoitetaan uudelleen mitattavien alusten lukumäärä (n) kahden kuukauden kuluessa tämän päätöksen täytäntöönpanosta. Lontoon yleissopimuksen parametrien soveltaminen tässä liitteessä tarkoitettuihin aluksiin varmistetaan seuraavan aikataulun mukaisesti: 31.12.1995 mennessä vähintään 25 prosenttia n:stä 31.12.1996 mennessä vähintään 50 prosenttia n:stä 31.12.1997 mennessä vähintään 75 prosenttia n:stä 31.12.1998 mennessä 100 prosenttia n:stä LIITE III SUURIMMALTA KOKONAISPITUUDELTAAN 15 METRISTEN ALUSTEN MUTTA LUOTIVIIVOJEN VÄLISELTÄ PITUUDELTAAN ENINTÄÄN 24 METRISTEN ALUSTEN UUDELLEENMITTAUSOHJELMA Komissiolle ilmoitetaan uudelleen mitattavien alusten lukumäärä (N) kahden kuukauden kuluessa tämän päätöksen täytäntöönpanosta Tässä liitteessä tarkoitettujen alusten uudelleenmittaus varmistetaan seuraavan aikataulun mukaisesti: - 31.12.1997 mennessä vähintään 33 prosenttia N:stä - 31.12.1999 mennessä vähintään 55 prosenttia N:stä - 31.12.2001 mennessä vähintään 77 prosenttia N:stä - 31.12.2003 mennessä 100 prosenttia N:stä